CELEX: 52014PC0391
Language: lt
Date: 2014-06-27
Title: Pasiūlymas TARYBOS DIREKTYVA kuria dėl Kroatijos stojimo adaptuojama Europos Parlamento ir Tarybos direktyva 2013/34/ES

|
			
		
		
		52014PC0391
		
			Pasiūlymas TARYBOS DIREKTYVA kuria dėl Kroatijos stojimo adaptuojama Europos Parlamento ir Tarybos direktyva 2013/34/ES /* COM/2014/0391 final - 2014/0198 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Šis Tarybos direktyvos, kuria adaptuojama
Direktyva 2013/34/ES, pasiūlymas yra būtinas dėl Kroatijos
Respublikos stojimo į Europos Sąjungą.
2011 m. gruodžio 9 d. visos Europos
Sąjungos valstybės narės ir Kroatijos Respublika Briuselyje
pasirašė Sutartį dėl Kroatijos Respublikos stojimo į
Europos Sąjungą[1]
(toliau – Stojimo sutartis).
Stojimo sutarties 3 straipsnio 3 dalyje numatyta,
kad ji įsigalioja 2013 m. liepos 1 d., jei iki tos dienos bus
deponuoti visi ratifikavimo dokumentai.
Stojimo sutarties 3 straipsnio 4 dalyje nurodyta,
kad Sąjungos institucijos gali iki stojimo priimti, inter alia,
Akto dėl Kroatijos Respublikos stojimo sąlygų[2] (toliau – Stojimo
aktas) 50 straipsnyje nurodytas priemones. Šios priemonės įsigalioja
tik tuo atveju, jei įsigalioja Stojimo sutartis, jos įsigaliojimo
dieną.
Stojimo akto 50 straipsnyje numatyta, kad tais
atvejais, kai dėl stojimo būtina daryti iki įstojimo dienos
institucijų priimtų aktų adaptacijas ir kai būtinos adaptacijos
nebuvo numatytos tame Stojimo akte ar jo prieduose, Taryba arba Komisija (jeigu
pirminius aktus priėmė Komisija) priima būtinus aktus.
Direktyva 2013/34/ES buvo priimta 2013 m.
birželio 26 d. ir paskelbta Europos Sąjungos oficialiajame leidinyje
2013 m. birželio 29 d. Joje nepateiktos būtinos nuorodos į
Kroatijoje įsisteigusias bendroves, kurioms turėtų būti
taikoma Direktyva. 2013 m. gegužės 13 d. Tarybos direktyva
2013/24/ES, kuria dėl Kroatijos Respublikos stojimo adaptuojamos tam
tikros bendrovių teisės srities direktyvos, buvo adaptuotos
direktyvos 78/660/EEB ir 83/349/EEB – į jų taikymo sritį
įtrauktas atitinkamas Kroatijos ribotos atsakomybės bendrovių
sąrašas. Tačiau 2013 m. liepos mėn. įsigaliojus
Direktyvai 2013/34/ES šios direktyvos buvo panaikintos. Todėl būtina
atsižvelgti į šį Sąjungos teisės pakeitimą ir
atitinkamai adaptuoti Direktyvą 2013/34/ES.
Šiame Tarybos direktyvos pasiūlyme numatomos
Direktyvos 2013/34/ES techninės adaptacijos, būtinos dėl
Kroatijos stojimo.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Kadangi šis pasiūlymas tik techninio
pobūdžio ir jame nenumatoma jokių esminių Direktyvos 2013/34/ES
pakeitimų, konsultacijos su suinteresuotosiomis šalimis ar poveikio
vertinimas nėra būtini.
3.           TEISINIAI PASIŪLYMO
ASPEKTAI
Pasiūlymo teisinis pagrindas – Akto dėl
Kroatijos Respublikos stojimo sąlygų 50 straipsnis.
Subsidiarumo ir proporcingumo principų yra
visapusiškai laikomasi. Imtis Sąjungos lygmens veiksmo reikia pagal
subsidiarumo principą (ES sutarties 5 straipsnio 3 dalis), nes
pasiūlymas susijęs su Sąjungos priimtų teisės
aktų techninėmis adaptacijomis. Pasiūlyme laikomasi
proporcingumo principo (ES sutarties 5 straipsnio 4 dalis), nes jo nuostatomis
reglamentuojama tik tai, kas būtina nustatytam tikslui pasiekti.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2014/0198 (NLE)
Pasiūlymas
TARYBOS DIREKTYVA
kuria dėl Kroatijos stojimo adaptuojama
Europos Parlamento ir Tarybos direktyva 2013/34/ES
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Aktą dėl
Kroatijos stojimo, ypač į jo 50 straipsnį,
atsižvelgdama į Europos Komisijos
pasiūlymą,
kadangi:
(1)       Kroatijos stojimo akto 50
straipsnyje nustatyta, kad tais atvejais, kai dėl stojimo būtina
daryti iki įstojimo dienos institucijų priimtų aktų
adaptacijas ir kai būtinos adaptacijos nebuvo numatytos tame Stojimo akte
ar jo prieduose, Taryba, remdamasi Komisijos pasiūlymu, kvalifikuota
balsų dauguma priima būtinus aktus, jei pirminis aktas nebuvo
priimtas Komisijos;
(2)       siekiant numatyti, kad toje
direktyvoje nurodytos koordinavimo priemonės būtų atitinkamai
taikomos Kroatijoje, į Direktyvos 2013/34/ES I ir II priedus
turėtų būti įrašytos atitinkamos Kroatijos įmonių
rūšys. Daliniai pakeitimai turėtų apimti tik dėl Kroatijos
stojimo būtinas technines adaptacijas;
(3)       todėl Direktyva
2013/34/ES ([3])
turėtų būti atitinkamai iš dalies pakeista,
PRIĖMĖ ŠIĄ
DIREKTYVĄ:
1 straipsnis
Direktyva 2013/34/ES iš dalies keičiama
taip, kaip nurodyta šios direktyvos priede.
2 straipsnis
1.           Valstybės narės
užtikrina, kad įsigaliotų įstatymai ir kiti teisės aktai,
būtini, kad šios direktyvos būtų laikomasi ne vėliau kaip
nuo 2015 m. liepos 20 d. Apie tai jos nedelsdamos praneša Komisijai.
Valstybės narės gali numatyti, kad
pirmoje pastraipoje nurodytos nuostatos pirmą kartą taikomos
finansinių metų, kurie prasideda 2016 m. sausio 1 d. arba
2016 kalendoriniais metais, finansinėms ataskaitoms.
Valstybės narės, priimdamos tas nuostatas,
daro jose nuorodą į šią direktyvą arba tokia nuoroda daroma
jas oficialiai skelbiant. Nuorodos darymo tvarką nustato valstybės
narės.
2.           Valstybės narės
pateikia Komisijai šios direktyvos taikymo srityje priimtų
nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja dvidešimtą
dieną po jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
[1]               OL L 112, 2012 4 24, p. 10.
[2]               OL L 112, 2012 4 24, p. 21.
[3]               2013 m. birželio 26 d. Europos Parlamento ir
Tarybos direktyva 2013/34/ES dėl tam tikrų rūšių
įmonių metinių finansinių ataskaitų,
konsoliduotųjų finansinių ataskaitų ir susijusių
pranešimų, kuria iš dalies keičiama Europos Parlamento ir Tarybos
direktyva 2006/43/EB ir panaikinamos Tarybos direktyvos 78/660/EEB ir
83/349/EEB (OL L 182, 2013 6 29, p. 19).
PRIEDAS
prie pasiūlymo dėl
TARYBOS DIREKTYVOS
kuria dėl Kroatijos stojimo
adaptuojama Europos Parlamento ir Tarybos direktyva 2013/34/ES
Direktyva 2013/34/ES iš dalies keičiama
taip:
1.         I priede po Prancūzijai skirto
įrašo įterpiama:
„–        Kroatijoje:
            dioničko društvo, društvo s
ograničenom odgovornošću;“;
2.         II priede po Prancūzijai
skirto įrašo įterpiama:
„–        Kroatijoje:
            javno trgovačko društvo,
komanditno društvo, gospodarsko interesno udruženje;“.